

ที่ มท 0810.7/ว  กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

ธันวาคม 2566

เรื่อง ขอความอนุเคราะห์ประชาสัมพันธ์การรับสมัครรางวัลองค์กรปกครองส่วนท้องถิ่นที่มีการบริหารจัดการที่ดี   
ประจำปีงบประมาณ พ.ศ. 2567

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานปลัดสำนักนายกรัฐมนตรี ด่วนที่สุด ที่ นร 0107/8425

สิ่งที่ส่งมาด้วย ลงวันที่ 27 พฤศจิกายน 2566 จำนวน 1 ฉบับ

ด้วยสำนักงานปลัดสำนักนายกรัฐมนตรี โดยสำนักงานคณะกรรมการการกระจายอำนาจให้แก่องค์กรปกครองส่วนท้องถิ่นได้กำหนดเปิดรับสมัครรางวัลองค์กรปกครองส่วนท้องถิ่นที่มีการบริหารจัดการที่ดี ประจำปีงบประมาณ พ.ศ. 2567 **ตั้งแต่บัดนี้ จนถึงวันพุธที่ 31 มกราคม 2567** โดยมีรายละเอียดสำคัญดังนี้

1. วัตถุประสงค์ เพื่อสร้างแรงจูงใจให้แก่องค์กรปกครองส่วนท้องถิ่นในการพัฒนาการบริหารจัดการตามอำนาจหน้าที่ของตนเองให้เป็นไปตามหลักการบริหารจัดการบ้านเมืองที่ดี และสามารถตอบสนอง  
ต่อความต้องการของประชาชน โดยมุ่งเน้นการประเมินผลการบริหารจัดการขององค์กรปกครองส่วนท้องถิ่น  
ด้านความโปร่งใสในการปฏิบัติงาน การส่งเสริมการมีส่วนร่วมของประชาชน การบริหารจัดการอย่างมืออาชีพ และความคุ้มค่าในการใช้ทรัพยากร การอำนวยความสะดวกให้แก่ประชาชน ประสิทธิภาพและผลสัมฤทธิ์  
ในการดำเนินงาน ความพึงพอใจของประชาชน และโครงการนวัตกรรมท้องถิ่น

2. คุณสมบัติขององค์กรปกครองส่วนท้องถิ่นที่สมัคร

2.1 รางวัลการบริหารจัดการที่ดี ประเภทดีเลิศ ได้แก่ องค์กรปกครองส่วนท้องถิ่น  
ที่เคยได้รับรางวัลการบริหารจัดการที่ดี (ถ้วยรางวัลหรือโล่รางวัล) ในปีงบประมาณ พ.ศ. 2558 - 2566   
จำนวน 3 ครั้ง และจะต้องมีผลคะแนนรวมการประเมินประสิทธิภาพขององค์กรปกครองส่วนท้องถิ่น (Local.Performance.Assessment:.LPA).ประจำปีงบประมาณ พ.ศ. 2566 ของกรมส่งเสริมการปกครอง ท้องถิ่น ตั้งแต่ร้อยละ 90 ขึ้นไป

2.2 รางวัลการบริหารจัดการที่ดี ประเภทโดดเด่น ได้แก่ องค์กรปกครองส่วนท้องถิ่น   
ที่เคยได้รับรางวัลการบริหารจัดการที่ดี (ถ้วยรางวัลหรือโล่รางวัล) ในปีงบประมาณ พ.ศ. 2558 - 2566   
และจะต้องมีผลคะแนนรวมการประเมินประสิทธิภาพขององค์กรปกครองส่วนท้องถิ่น (Local.Performance.Assessment:.LPA).ประจำปีงบประมาณ พ.ศ. 2566 ของกรมส่งเสริมการปกครองท้องถิ่น ตั้งแต่ร้อยละ 80 ขึ้นไป

2.3 รางวัลการบริหารจัดการที่ดี ประเภททั่วไป ได้แก่ องค์กรปกครองส่วนท้องถิ่น  
ที่ไม่เคยได้รับรางวัลการบริหารจัดการที่ดี (ถ้วยรางวัลหรือโล่รางวัล) ในปีงบประมาณ พ.ศ. 2558 - 2566   
และจะต้องมีผลคะแนนรวมการประเมินประสิทธิภาพขององค์กรปกครองส่วนท้องถิ่น (Local.Performance.Assessment:.LPA).ประจำปีงบประมาณ พ.ศ. 2566 ของกรมส่งเสริมการปกครองท้องถิ่น ตั้งแต่ร้อยละ 75 ขึ้นไป

/2.4 องค์กร...

- 2 -

2.4 องค์กรปกครองส่วนท้องถิ่นที่ไม่ส่งรายงานการเงิน ประจำปีงบประมาณ พ.ศ. 2566   
ภายในระยะเวลาที่กำหนดตามนัยพระราชบัญญัติวินัยการเงินการคลังของรัฐ พ.ศ. 2561 (มาตรา 70 กำหนดให้ หน่วยงานของรัฐจัดทำรายงานการเงินประจำปีงบประมาณ ประกอบด้วย งบแสดงฐานะการเงินและงบแสดงผล  
การดำเนินงานทางการเงินทั้งเงินงบประมาณ เงินนอกงบประมาณ และเงินอื่นใด รวมถึงการก่อหนี้ ส่งให้สำนักงาน   
การตรวจเงินแผ่นดินและกระทรวงการคลังภายในเก้าสิบวันนับแต่วันสิ้นปีงบประมาณ) ไม่สามารถเข้ารับการประเมิน รางวัลองค์กรปกครองส่วนท้องถิ่นที่มีการบริหารจัดการที่ดี ประจำปีงบประมาณ พ.ศ. 2567 ได้

3. สำนักงานปลัดสำนักนายกรัฐมนตรี โดยสำนักงานคณะกรรมการการกระจายอำนาจให้แก่   
องค์กรปกครองส่วนท้องถิ่น ได้กำหนดจัดประชุมชี้แจงเกี่ยวกับขั้นตอนการสมัครและเกณฑ์ชี้วัดรางวัล   
องค์กรปกครองส่วนท้องถิ่นที่มีการบริหารจัดการที่ดี ประจำปีงบประมาณ พ.ศ. 2567 จำนวน 1 ครั้ง   
หากองค์กรปกครองส่วนท้องถิ่นที่ประสงค์เข้ารับฟังการชี้แจงขั้นตอนและหลักเกณฑ์ดังกล่าว สามารถลงทะเบียนเข้ารับ ฟังข้อมูลและสอบถามเกี่ยวกับหลักเกณฑ์การประเมินรางวัลได้ โดยไม่มีค่าใช้จ่าย **ในวันอังคารที่ 19 ธันวาคม 2566 เวลา 08.00 - 16.00 น. ณ ห้องประชุมวายุภักษ์ ชั้น 5 โรงแรม เซ็นทรา บาย เซ็นทารา   
ศูนย์ราชการ และคอนเวนชันเซ็นเตอร์ แจ้งวัฒนะ กรุงเทพฯ** ทั้งนี้ องค์กรปกครองส่วนท้องถิ่นที่สนใจกรุณาแจ้งความประสงค์สำรองที่นั่งผ่านระบบลงทะเบียนออนไลน์ได้ที่ **QR Code 1** โดยจำกัดจำนวน   
องค์กรปกครองส่วนท้องถิ่นแห่งละ**ไม่เกิน 2 คน** และขอให้เบิกค่าใช้จ่ายในการเดินทางและค่าที่พัก   
จากหน่วยงานต้นสังกัด หากจำนวนผู้ลงทะเบียนเข้ารับฟังครบจำนวนขออนุญาตปิดระบบโดยไม่แจ้งให้ทราบ ล่วงหน้า และสามารถรับชมผ่าน Facebook live ของสำนักงานคณะกรรมการการกระจายอำนาจให้แก่  
องค์กรปกครองส่วนท้องถิ่นทั้งนี้ สามารถสอบถามรายละเอียดเพิ่มเติมได้ที่ **นางแก้วตา เพ็ชรสุกใส   
นักวิเคราะห์นโยบายและแผนชำนาญการพิเศษ โทรศัพท์เคลื่อนที่ 06 3191 7442**

กรมส่งเสริมการปกครองท้องถิ่น ขอความร่วมมือจังหวัดประชาสัมพันธ์เชิญชวนองค์กร ปกครองส่วนท้องถิ่นสมัครเข้ารับการคัดเลือกเพื่อรับรางวัลดังกล่าว โดยองค์กรปกครองส่วนท้องถิ่นที่ประสงค์ จะสมัครเข้ารับการคัดเลือกเพื่อรับรางวัลสามารถ Download.แบบประเมินและคู่มือประกอบการสมัครได้ที่ **QR.code.2** และ **QR.code.3** ทั้งนี้ หากมีข้อสงสัยเกี่ยวกับหลักเกณฑ์การประเมิน คุณสมบัติของผู้สมัคร   
วิธีกรอกแบบประเมินเกณฑ์ชี้วัดสามารถติดต่อสอบถามได้ที่**ผู้ช่วยศาสตราจารย์รณรงค์ จันใด โทรศัพท์เคลื่อนที่ 08 9421 4440 หรือผู้ช่วยศาสตราจารย์ปุณิกา อภิรักษ์ไกรศรี โทรศัพท์เคลื่อนที่   
08 4515 6919 จากคณะสังคมสงเคราะห์ศาสตร์ มหาวิทยาลัยธรรมศาสตร์** รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ร.อสถ. ..............................................

ผอ.กพส. ..........................................

ผอ.กง.บด.

รกน. ผชช.พถ. .................................

หน.ฝ. ..............................................

พบข. ...............................................

กลุ่มงานส่งเสริมการบริหารกิจการบ้านเมืองที่ดีท้องถิ่น

โทร. 0 2241 9000 ต่อ 2312, 2322

ไปรษณีย์อิเล็กทรอนิกส์ saraban@dla.go.th